open-index/open-wikipedia-markdown huggingface dataset:
Dimitrije Georgijević

**Dimitrije Georgijević** (rođen kao **Dimitrije Bugarski**; Požarevac, 15. oktobar 1884 — Beograd, 30. januar 1959) je bio učesnik Prvog svetskog rata, Ruske revolucije, Španskog građanskog rata i Drugog svetskog rata (Velikog otadžbinskog rata i Narodnooslobodilačke borbe).

Godine 1944. došao je sa Crvenom armijom u Jugoslaviju. Posle oslobođenja bio general-potpukovnik JNA.

## Biografija

Rođen je, kao Dimitrije Bugarski, 15. oktobra 1884. godine u Požarevcu. Bio je član Socijaldemokratske radničke partije od 1908, a od 1919. godine član Radničke komunističke partije (boljševika).

### Ruska revolucija

Kao vojnik austrougarske vojske, u Prvom svetskom ratu, je pao u rusko zarobljeništvo. Jedan od organizatora istu­panja iz Jugoslovenske dobrovoljačke divizije, sastavljene od zarobljenika. Godine 1917. stupio je u odred Crvene armije i učestvovao u Velikoj oktobarskoj socijalističkoj revoluciji. Tada menja svoje prezime Bugarski u Georgijević.

U Prvom jugoslo­venskom komunističkom puku bio je komandir mitra­ljeske čete. Član RKP(b) postao je septembra 1919. Početkom 1920. radio je kao komunistički agitator u Omsku, krajem 1920. i početkom 1921. u Jugo­slovenskom sovjetu u Moskvi.

U Crvenoj armiji ostaje sve do 1922. godine, a potom vrši razne dužnosti u Sovetskom Savezu i pohađa Sverdlovski univerzitet i Agrarni institut.

### Španski građanski rat

Učesnik je Španskog građanskog rata od 1937. do 1939. godine. Posle sloma Španske republike vratio se ponovo u Sovjetski Savez.

### Drugi svetski rat

Za vreme Velikog otadžbinskog rata obavljao je razne dužnosti u Crvenoj armiji, a juna 1944. godine učestvuje u stvaranju Prve jugoslovenske brigade u Sovjetskom Savezu i postaje njen politički komesar. Zajedno sa brigadom oktobra 1944. godine dolazi u Jugoslaviju i ulazi u sastav 23. srpske divizije 14. srpskog korpusa NOVJ.

### Period SFRJ

Posle oslobođenja Jugoslavije bio je na raznim dužnostima u Jugoslovenskoj narodnoj armiji, imao je čin general-potpukovnika. Bio je član Revizione komisije pri Centralnom komitetu Komunističke partije Jugoslavije. Penzionisan je 1952. godine.

Umro je 30. januara 1959. godine i sahranjen u Aleji narodnih heroja na Novom groblju u Beogradu.

## Odlikovanja

Odlikovan je Ordenom zasluge za narod sa zlatnom zvezdom i Ordenom bratstva i jedinstva sa zlatnim vencem.

## Literatura
* Nikola Grulović, „Jugosloveni u ratu i oktobarskoj revoluciji“, Beograd 1965.
* Ivan Očak „**Jugosloveni u Oktobru**“. Beograd 1967..
* **[[Vojna enciklopedija]]** (knjiga druga). Beograd 1971.

## Izvori

## Povezano
* Jugosloveni u Oktobarskoj revoluciji
Milan Kodrnja

**Milan Kodrnja** (1893 – 1946). Rođen u Zagrebu. Član RKP(b) od aprila 1918. U leto 1919. sekretar Jugoslovenske grupe pri KP Ukrajine u Kijevu. Početkom 1920. izabran je u Komitet Jugoslovenske grupe pri RKP(b) u Moskvi, a kasnije u Prezidijum Centralnog jugoslovenskog biroa pri CK RKP(b). Veoma aktivno je radio u vojnoj komisiji Federacije inostranih grupa. Jula 1921. isključen je iz RKP(b). U Sovjetskom Savezu je ostao do kraja Drugog svetskog rata, kad je došao u Jugoslaviju. Umro je 1946. u Za­grebu.

## Literatura
* Nikola Grulović, „Jugosloveni u ratu i oktobarskoj revoluciji“, Beograd 1965.

## Povezano
* Jugosloveni u Oktobarskoj revoluciji
Richard Stapley

**Richard Stapley** (20. jun 1923 - 5. mart 2010), također poznat i pod umjetničkim pseudonimom **Richard Wyler**, bio je britanski glumac i pisac. Karijeru je započeo u Hollywoodu nakon Drugog svjetskog rata, a nastavio je u domovini 1960-ih gdje je neko vrijeme također radio i kao radio-voditelj te pisao kolumne posvećene motociklizmu.

## Filmografija
* *[[Little Women (1949 film)|Little Women]]* (1949)
* *[[King of the Khyber Rifles (film)|King of the Khyber Rifles]]* (1953)
* *[[Charge of the Lancers]]* (1954)
* *[[Target Zero]]* (1955)
* *[[D-Day the Sixth of June]]* (1956)
* *[[High Jump (film)|High Jump]]* (1959)
* *[[Identity Unknown (1960 film)|Identity Unknown]]* (1960)
* *[[Revak the Rebel]]* (1960)
* *[[Coplan FX 18 casse tout]]* (1965)
* *[[The Bounty Killer]]* (1967)
* *Dick Smart 2007* (1967)
**[[Gunman Sent by God]]* (1968)
* *[[The Girl from Rio]]* (1969)

## Reference

## Vanjske veze
*
Filip Kumbatović

**Filip Kumbatović** (1885 – 1967). Rođen u Omišlju na Krku. Iz Jugoslovenske dobrovoljačke di­vizije istupio zajedno sa Gustavom Barabašem. Augusta 1918. borio se u odredu Crvene armije oko Kaspijskog jezera. Kasnije je postao komandant Internacionalnog bataljona u Balašovu. Član Jugoslovenske komunističke grupe pri RKP(b) postao je maja 1918. Tokom 1919. radio je u Kijevu kao partijski radnik. Vratio se u Jugoslaviju krajem 1919. godine.

## Literatura
* Nikola Grulović, „Jugosloveni u ratu i oktobarskoj revoluciji“, Beograd 1965.

## Povezano
* Jugosloveni u Oktobarskoj revoluciji
Sava Lazić

**Sava Lazić** (1892 — 1943). Rođen u selu Laliću u Bačkoj. Jedan od vođa istupanja iz Jugoslovenske dobrovoljačke divizije. Sa Božom Bugarskim i Jovanom Šipošem učestvovao u ustanku kijevskih rad­nika, februara 1918. godine. Organizovao manji jugoslovenski odred Crvene garde s kojim je stupio u sastav Prvog Jugo­slovenskog komunističkog puka. Izabran je za koman­danta puka.

Sredinom 1918. godine, u Moskvi je od jugoslovenskih veterana ruske revolucije organizovana Jugoslovenska komunistička grupa pri Ruskoj komunističkoj partiji (boljševika). 5. novembra iste godine, unutar grupe formiran je inicijativni Komitet za stvaranje ilegalne partije u Jugoslaviji. U Komitet su ušli: Lazar Vukičević, Lazar Manojlović, Franja Drobni, Sava Lazić, Z. Petold, Nikola Grulović, Spasoje Stejić i drugi.

Krajem 1918. Lazić je upućen na partijski rad u Jugoslaviju. 9. marta 1919. učestvovao je u tajnom Osnivačkom kongresu Pelagićevaca na Fruškoj gori.

Poginuo u Narodnooslobodilačkoj borbi 1943. godine.

## Literatura
* Nikola Grulović, „Jugosloveni u ratu i oktobarskoj revoluciji“, Beograd 1965.

## Izvori

## Povezano
* Jugosloveni u Oktobarskoj revoluciji
Borivoje Agatonović

**Borivoje Agatonović** (1896 – 1920), član Srpske socijaldemokratske partije od 1913. Odstupao sa srpskom vojskom kroz Albaniju. Prešao u Rumuniju, prebegao u Rusiju i u Odesi stupio u Jugoslovenski dobrovoljački korpus. Istaknuti komandant u Crvenoj armiji (borac u sovjetskom odeskom puku, instruktor Štaba Crvene armije Krimskog poluostrva, načelnik štaba crnomorskih mornara, ko­mandant Druge kozačke streljačke brigade Desete armije, na­čelnik štaba te armije, komandant Prve brigade Devete stre­ljačke divizije Prve konjičke armije na Južnom frontu, 1919). Pod njegovim rukovodstvom organizovan Internacionalni komunistički puk 1919. u Caričinu. Prvi Jugosloven koga je sovjetska vlada odlikovala ordenom Crvene zastave za hrabrost 1919. godine.

## Literatura
* Nikola Grulović, „Jugosloveni u ratu i oktobarskoj revoluciji“, Beograd 1965.

## Povezano
* Jugosloveni u Oktobarskoj revoluciji
Dominique Paturel

**Dominique Paturel** (3. april 1931 - 2022) je francuski glumac, najpoznatiji po tome što je za francusko tržište sinkronizirao glasove nekih od najpopularnijih stranih glumaca kao što su Michael Caine, Terence Hill i Larrry Hagman u popularnoj TV-seriji *[[Dallas (TV serija)|Dallas]]*. Među njegovim vlastitim glumačkim nastupima se najviše ističe lik D'Artagnana u istoimenoj TV-miniseriji prikazanoj 1969. godine.

### Vanjske veze
* 
* 
* Une courte interview de Dominique Paturel au sujet de ''Dallas''
* Une belle interview de Dominique Paturel par la gazette du doublage : interview
Lang Jeffries

**Lang Jeffries** (7. jun 1930 - 12. februar 1987) bio je američki glumac rodom iz Kanade, najpoznatiji po ulozi vatrogasca Skipa Johnsona u TV-seriji *[[Rescue 8]]* emitiranoj krajem 1950-ih. Poslije završetka serije je otišao u Evropu gdje je nastupao u tamošnjim filmovima. Pred kraj života je sa suprugom vodio umjetničku galeriju.

## Vanjske veze
*
Lazar Manojlović (revolucionar)

**Lazar Manojlović** (1885 – 1921). Rođen u Novom Sadu. Učesnik u radničkom pokretu od 1901. godine. Jedan od organizatora istupanja iz Jugoslovenske dobrovoljačke divizije. Vojnik Prvog jugoslovenskog komu­nističkog puka, u kome je zajedno sa Nikolom Grulovićem osnovao partijsku organizaciju. U januaru 1919. upućen je u Jugoslaviju na partijski rad. Pomagao je Spasoju Stejiću u organizovanju atentata na regenta Aleksandra. Hapšen, proganjan i ubijen od policije 1921. godine.

## Literatura
* Nikola Grulović, „Jugosloveni u ratu i oktobarskoj revoluciji“, Beograd 1965.

## Povezano
* Jugosloveni u Oktobarskoj revoluciji
* Atentat na regenta Aleksandra Karađorđevića (1921)
Stojko Ratkov

**Stojko Ratkov**. Rođen 1895. u Čurugu. Istupio iz Jugoslovenske dobro­voljačke divizije. Organizator jugoslovenskog odreda Crvene garde u Poltavi. Član RKP(b) od 1918. Kao ko­munistički agitator radio je u Samari, a u proleće 1919. u Odesi. U Odesi su ga uhapsili kontrarevolucionari i poveli na streljanje, ali je on pobegao. Vratio se u Jugoslaviju polovinom 1919.

Učestvo­vao je u Narodnooslobodilačkom ratu. Nosilac je Partizanske spomenice 1941. Živio u Čurugu. Odlukom Prezidijuma Vrhovnog sovjeta SSSR odlikovan ordenom Lenjina (1967) povodom 50-godišnjice oktobar­ske revolucije.

## Literatura
* Nikola Grulović, „Jugosloveni u ratu i oktobarskoj revoluciji“, Beograd 1965.

## Povezano
* Jugosloveni u Oktobarskoj revoluciji
Emil Čop

**Emil Čop** (1894 — 1967). Rođen u Senju u Hrvatskoj. Istupio iz Prve srpske dobro­voljačke divizije. Sa Jovanom Šipošem organizovao u Kijevu manji odred Crvene garde (1918). Na molbu ukrajin­ske sovjetske vlade ovaj odred je evakuisao vrednosti Državne banke iz Kijeva u Samaru i Moskvu. Kasnije je sa Stojkom Ratkovom organizovao Internacionalni puk u Samari (1918) čiji je bio komandant. Borio se na petrogradskom frontu kao komandant 11. puka (1919). Kao član Jugoslovenske komunističke grupe pri RKP(b) kra­jem 1919. i početkom 1920. radio je kao partijski radnik u Čeljabinsku.

## Literatura
* Nikola Grulović, „Jugosloveni u ratu i oktobarskoj revoluciji“, Beograd 1965.

## Povezano
* Jugosloveni u Oktobarskoj revoluciji

## Vanjske veze
* Ivan Očak, Emil Čop, sudionik Oktobarske revolucije i borbe za sovjetsku vlast
Sean Flynn (fotoreporter)

**Sean Leslie Flynn** (31. maj 1941 - jun 1971?; službeno proglašen mrtvim 1984. godine) je bio američki fotorepoter i glumac. Rodio se kao sin poznatog australijskog glunca Errola Flynna i njegove prve supruge Lili Damita. Nakon očeve smrti 1959. godine je otpočeo glumačku karijeru, ali se relativno brzo zasitio glume i u neko vrijeme radio kao vodič na safarijima prije nego što se zaposlio kao fotoreporter. Tokom svoje novinarske karijere je uglavnom snimao fotografije u vijetnamskom ratu te je 1966. godine ranjen. U proljeće 1970. je u Kambodži zajedno sa svojim kolegom Danaom Stoneom pratio američko-južnovijetmaksku ofanzivu protiv Viet Conga; 6. aprila se zajedno sa njim na motociklu zaputio prema kontrolnoj točki koju su navodno držali vijetkongovci i otada mu se gubi svaki trag. Prema nepotvrđenim informacijama je bio zarobljen i pogubljen od Crvenih Kmera godinu dana kasnije. Njegova majka je potrošila malo bogatstvo nastojeći doznati što se dogodilo, a 1984. je službeno proglašen mrtvim.

Po njemu je ime dobio njegov nećak Sean Flynn Amir, koji je kasnije postao glumac. Godine 1982. je Seanu Flynnu britanska rock grupa *[[The Clash]]* posvetila istoimenu pjesmu objavljenu na albumu *[[Combat Rock]]*. O sudbini Flynna i Stonea je 2010. godine snimljen igrani film *[[The Road to Freedom (film)|The Road to Freedom]]* gdje je njegov lik tumačio Joshua Fredric Smith.  

## Izvori

## Vanjske veze
*Photo of Flynn (left) and Stone taken two hours before their disappearance in 1970
* The Mysterious Disappearance of Sean Flynn and Dana Stone 
*1963 photo-report of Flynn filming ''Son of Captain Blood'' in ''Stars and Stripes''.
*
John Gavin

**John Gavin** (rođen kao **John Anthony Golenor** 8. aprila 1931 - 9. februar 2018) bio je američki glumac, najpoznatiji po ulogama u nekim od najznačajnijih hollywoodskih filmova sa kraja 1950-ih i početka 1960-ih.

Rođen je u jednoj od najuglednijih kalifornijskih zemljoposjedničkih porodici. Glumačku karijeru je započeo slučajno, nakon službe u Ratnoj mornarici kada je trebao služiti kao tehnički savjetnik produkcije filma o nosaču aviona *[[USS Princeton (CV-37)|USS Princeton]]*; umjesto toga mu je producent i porodični prijatelj Bryan Foy predložio da se okuša kao glumac. Studio Universal ga je, potaknut njegovim markantnim fizičkim izgledom, odmah angažirao za glavne uloge; sam Gavin se kasnije u intervjuima žalio da su te uloge bile slabe i jednodimenzionalne, odnosno da za njih nije imao dovoljno glumačkog iskustva i obrazovanja. Usprkos toga, postao je zvijezda, a 1971. godine mu je dodijeljena prestižna uloga Jamesa Bonda u filmu *[[Diamonds Are Forever (film)|Diamonds Are Forever]]*; ulogu mu je, vrativši se, oteo Sean Connery, ali su mu producenti svejedno isplatili ugovoreni honoror. Gavin se otada počeo baviti sindikalnim aktivizmom, te je od 1971. do 1973. godine bio predsjednik Ceha filmskig glumaca (SAG). Kao vatrenog pobornika Republikanske stranke, ali i zbog dobrog znanja španskog predsjednik Ronald Reagan ga je 1981. imenovao za ambasadora SAD u Meksiku na kom je mjestu ostao do 1986. godine.

## Vanjske veze

* 
* 
* John Gavin – So Suave
Luc Merenda

**Luc Merenda** (3. septembar 1943 -) je francuski glumac, najpoznatiji po nastupima u italijanskim  *[[poliziotteschi]]* filmovima 1970-ih.

## Izabrana filmografija

* *[[OSS 117 Takes a Vacation]]* (1970)
* *[[The Palace of Angels]]* (1970)
* *[[Le Mans (film)|Le Mans]]* (1971)
* *[[Red Sun]]* (1971)
* *[[Man Called Amen]]* (1972)
* *[[The Nun and the Devil]]* (1973)
* *[[The Violent Professionals]]* (1973)
* *[[Torso (1973 film)|Torso]]* (1973)
* *[[Puzzle (1974 film)|Puzzle]]* (1974)
* *[[Shoot First, Die Later]]* (1974)
* *[[Gambling City]]* (1975)
* *[[Kidnap Syndicate]]* (1975)
* *[[Nick the Sting]]* (1975)
* *[[La polizia accusa: il Servizio Segreto uccide|Silent Action]]* (1975)
* *[[Evil Thoughts]]* (1976)
* *[[Nick the Sting]]* (1976)
* *[[The Last Round]]* (1976)
* *[[Destruction Force]]* (1977)
* *[[A Man Called Magnum]]* (1977)
* *[[Could It Happen Here?]]* (1977)
* *[[Hotel Fear]]* (1977)
* *[[Tough to Kill]]* (1978)
* *[[Deadly Chase (film)|Deadly Chase]]* (1978)
* *[[Target (1979 film)|Target]]* (1979)
* *[[Love in First Class]]* (1980)
* *[[Action (1980 film)|Action]]* (1980)
* *[[Il ficcanaso]]* (1981)
* *[[Superfantozzi]]* (1986)
* *[['O Re]]* (1988)
* ** (2007)

## Televizija
* *[[Nonni and Manni]]* (1988–1989)

## Izvori


## Vanjske veze

*
Jovan Šipoš

**Jovan Šipoš,** lakirerski radnik. Rođen u Somboru 1891. godine. Jedan od organi­zatora istupanja iz Jugoslovenske dobrovoljačke divizije. Učesnik u ustanku kijevskih radnika februara 1918. Iz Kijeva je prešao u Caričin i sa manjim odredom, ušao u sastav Prvog jugoslovenskog komunističkog puka (zajedno sa Nikolom Grulovićem). U puku je bio sekretar partijske organizacije. U decembru 1918. došao je u Jugoslaviju. Bio je član revolucionarne grupe „Pelagić".

## Literatura
* Nikola Grulović, „Jugosloveni u ratu i oktobarskoj revoluciji“, Beograd 1965.

## Povezano
* Jugosloveni u Oktobarskoj revoluciji
Škrinja

**Škrinja** (**sanduk, kovčeg**) je jedan od najstarijih oblika nameštaja. Uobičajena je pravougaona osnova sa četiri zida i poklopcem. Unutrašnjost može biti podeljena na manje odeljke. Obično se izrađuje od drveta i može biti ukrašena na razne načine. Rane upotrebe škrinje uključuju skladištenje odeće, hrane, oružja i vrednih predmeta.

## Historija
Škrinje su poznate u Egiptu od osamnaeste dinastije (1539-1292 god. p. n. e.). Tada su bile postavljene na kratke nogare. Veština pravljenja ovakve škrinje je izgubljena tokom srednjeg veka, i tada su se sastojale samo od izdubljenog drveta, obično sa poklopcem.

Škrinje su se koristile po celoj Evropi počev od srednjeg veka. U srednjem veku i ranoj renesansi niske škrinje su se koristile kao klupe, dok su se visoke škrinje koristile kao stočići. Francuzi su među prvima, u 13. veku, počeli da ukrašavaju škrinje.

U Srbiji su je škrinja takođe bila veoma rasprostranjena. Često su se izrađivale posebno ukrašene škrinje, u koje je devojka stavljala svoj miraz, odnosno devojačku spremu. Sprema je obuhvatala darove koje nevesta donosi svojoj novoj porodici i neke pokretne stvari manje vrednosti namenjene domaćinstvu (posteljina, kuhinjski premeti i slično).

## Reference
American Enterprise Institute

**Američki poduzetnički institut** (, akr. **AEI**) je američka konzervativna organizacija odnosno trust mozgova za politiku, ekonomiju i međunarodne odnose. Osnovana je 1938. godine od strane njujorških biznismena na čelu s Lewisom H. Brownom i vremenom se profilirala u jednu od najvećih neokonzervativnih grupa u zemlji. Veliki politički utjecaj ostvaren je 1980-ih za vrijeme predsjedništva Ronalda Reagana, odnosno 2000-ih kada su njeni članovi bili dominantni u administraciji Georgea W. Busha. Sjedište AEI-a nalazi se u Washingtonu, a dužnost predsjednika od 2009. obnaša Arthur C. Brooks.

Istaknuti članovi AEI-a su John R. Bolton, Lynne Cheney, Paul Wolfowitz, Kevin Hassett, Ayaan Hirsi Ali, Michael Barone, Nicholas Eberstadt, Jonah Goldberg, Phil Gramm, Steven F. Hayward, Glenn Hubbard, Frederick Kagan, Leon Kass, Jon Kyl, Charles Murray, Norman Ornstein, Mark J. Perry, Danielle Pletka, Michael Rubin, Gary Schmitt, Christina Hoff Sommers, Jim Talent, Peter J. Wallison i W. Bradford Wilcox, a među poznatijim bivšim članovima su i Gerald Ford, William J. Baroody, Jr., William J. Baroody, Sr., Robert Bork, Arthur F. Burns, Ronald Coase, Dick Cheney, Dinesh D'Souza, Alfred de Grazia, Christopher DeMuth, Martin Feldstein, Milton Friedman, David Frum, Reuel Marc Gerecht, David Gergen, Newt Gingrich, James K. Glassman, Jeane Kirkpatrick, Irving Kristol, Michael Ledeen, Seymour Martin Lipset, John Lott, James C. Miller III, Joshua Muravchik, Michael Novak, Richard Perle, Roscoe Pound, Laurence Silberman, Antonin Scalia, Ben Wattenberg i James Q. Wilson.

Organizacija je 2014. bila rangirana kao 24. najutjecajniji trust mozgova svijeta odnosno kao 10. u SAD-u. S druge strane, kritičari ističu da AEI okuplja ratnohuškačke političare i aktiviste, da sistematski negira globalno zatopljenje i da *[[de facto]]* ne predstavlja institut već grupu za pritisak.

## Reference

## Vanjske veze

*  Službene stranice AEI-a
The Heritage Foundation

**The Heritage Foundation** ðə ˈhɛrɪtɪdʒ faʊnˈdeiʃn, američka konzervativna organizacija odnosno trust mozgova za politiku, ekonomiju i međunarodne odnose. Osnovana je 1973. godine od strane Paula Weyricha, Edwina Feulnera i Josepha Coorsa. Snažan politički utjecaj stekla je tokom predsjedništva Ronalda Reagana i dan danas drži se među najutjecajnijim konzervativnim organizacijama u zemlji. Sjedište zaklade nalazi se u Washingtonu, a dužnost predsjednika od 2012. obnaša Jim DeMint. Istaknuti članovi iz političkog svijeta su Richard V. Allen, L. Paul Bremer, Elaine Chao, Lawrence Di Rita, Michael Johns, John Lehman, Edwin Meese i Steve Ritchie.

## Vanjske veze

*  Službene stranice ''The Heritage Foundationa''
Centar Ariel za politička istraživanja

**Centar Ariel za politička istraživanja** (, , akr. **ACPR**) je izraelska neocionistička organizacija koja djeluje od 1997. godine. Utemeljena je od strane grupe ultranacionalista koji se protive sporazumu iz Osla i izraelsko-palestinskom mirovnom procesu općenito, te kao alternativu za Palestinu nude "rješenje niti jedne države" (). Njihova solucija oprečna je prevladavajućem "rješenju dvije države" (Izrael i Palestina) odnosno marginaliziranom "rješenju jedne države" (multietničke), a uključuje vojno zauzimanje čitavog Pojasa Gaze i Zapadne Obale odnosno njihovo pripajanje Izraelu. Također, Palestinci bi po njihovoj ideji istovremeno trebali zatražiti državljanstvo Jordana, države koju ACPR smatra njihovom matičnom zemljom. ACPR izdaje časopis *Nativ: A Journal of Politics and the Arts* na hebrejskom jeziku koji izlazi pet ili šest puta godišnje, te niz drugih pamfleta i publikacija. Direktor ACPR-a i glavni urednik *Nativa* je Arje Stav. Sjedište organizacije nalazi se u Ša'arej Tikvi.

## Vanjske veze
*  Službene stranice ACPR-a
One Jerusalem

**Jedan Jeruzalem** (, ) je izraelsko-američka organizacija koja djeluje od januara 2001. godine i zalaže se za beskompromisno zadržavanje izraelske kontrole nad cijelim Jeruzalemom, s posebnim fokusom na Hramsku goru. Utemeljena je kao odgovor na izraelsko-palestinski mirovni proces, osobito konferenciju u Camp Davidu (2000) koja je predviđala podjelu grada između Izraela i Palestine (Zapadne Obale). Pristaše organizacije dolaze primarno iz krugova lokalnih neocionista i kršćanskih cionista diljem svijeta. Čelnik Jednog Jeruzalema je Natan Šaranski, izraelski političar iz Likuda i predsjednik izvršnog odbora Jevrejske agencije. Uz Šaranskog, osnivači organizacije su David Bar-Illan, rabin Chaskel Besser, Caroline Cox, Dore Gold, Emil L. Fackenheim, Douglas Feith, David Horowitz, Jean Kahn, Yechiel Leiter, Jackie Mason, Nancy Montgomery, Libby Pataki, Eli Pollack, Tom Rose, Michael Siegal, Ron Silver i David P. Steinmann. Sjedišta Jednog Jeruzalema nalaze se u Jeruzalemu i New Yorku.

## Povezano
* *[[StandWithUs]]*

## Vanjske veze
*  Službene stranice ''One Jerusalema''
Caroline Cox

**Caroline Cox** (Engleska, 7. 6. 1937. – ), britanska političarka, bolničarka i spisateljica. Od 24. 1. 1983. služi kao doživotna zastupnica Doma lordova. Obrazovana je na Univerzitetu u Londonu i Newcastleu, te nakon studija radila kao bolničarka u Kraljevskoj bolnici u Londonu. Političku karijeru je započela u Konzervativnoj stranci i na prijedlog Margaret Thatcher dodijeljena joj je titula baronice, nakon čega prelazi u Dom lordova. Stranku je napustila 2004. i postala nezavisnom zastupnicom (). Cox se tokom karijere istaknula kao aktivistkinja kršćanske desnice: tražila uvođenje kršćanskih zborova u školama, patron je evangeličkom Kršćanskom institutu () koji se protivi pravu na abortus i LGBT pravima, bila je među 18 osnivača neocionističkog *[[One Jerusalem]]a* i oštro se protivila mogućnosti stvaranja palestinske države, zagovarala evroskepticizam i anti-islamsku politiku prema imigrantima, te pozivala Geerta Wildersa da prikaže *[[Fitna (film)|Fitnu]]* u Domu lordova. Također, istaknula se i kao aktivist za prava invalida.

## Opus
* 1975: *A Sociology of Medical Practice* 
* 1975: *Rape of Reason: The Corruption of the Polytechnic of North London* (koautor: John Marks) 
* 1982: *The Right to Learn* 
* 1983: *Sociology: An Introduction for Nurses, Midwives and Health Visitors*
* 1989: *Choosing a State School: how to find the best education for your child* 
* 1991: *Trajectories of Despair; misdiagnosis and maltreatment of Soviet orphans* (koautor: John Eibner)
* 1993: *Ethnic Cleansing in Progress: war in Nagorno Karabakh*
* 1993: *Sociology: A Guide for Nurses, Midwives and Health Visitors*
* 1995: *Made to Care: The Case for Residential and Village Communities for People with a Mental Handicap*
* 1999: *Remorse and Reparation* (Beiträge)
* 2005: *Islam, Islamism and the West: Is ideological Islam compatible with liberal democracy?* 
* 2006: *Cox's Book of Modern Saints and Martyrs*
* 2006: *This Immoral Trade: Slavery in the 21st Century*

## Vanjske veze
*  Baroness Cox, UK Parliament
Ashley Williams (fudbaler)

**Ashley Errol Williams** (Wolverhampton, 23. kolovoza 1984.) je englesko-velški nogometaš i reprezentativni kapetan Walesa koji trenutno igra kao branič za Everton. Williams najčešće igra na poziciji stopera. 

Nakon što ga je West Bromwich Albion pustio kao tinejdžera, jedno je vrijeme igrao za Hednesford Town prije nego je 2003. godine potpisao profesionalni ugovor s Stockport Countyjem. U ožujku 2008. godine odlazi na posudbu u Swansea City, za kojeg, nakon što im je pomogao osvojiti treću ligu, potpisuje za klupski rekord od £400,000. Za Swansea je odigrao više od 300 utakmica te je pomogao klubu doći u Premier ligu i osvojiti Liga kup 2013. godine. Od 2016. godine je član Evertona.

Iako rođen u Engleskoj, Williams je stekao pravo igrati za Wales preko bake s majčine strane. Debitirao je u ožujku 2008. godine, a bio je i kapetan na Euru 2016. godine.
Sam Vokes

**Samuel Michael "Sam" Vokes** (Southampton, 21. listopada 1989.) je englesko-velški nogometaš i reprezentativac Walesa koji trenutno igra kao napadač za Burnley. 

Vokes je svoju profesionalnu karijeru započeo u Bournemouthu, debitiravši 2006. godine. Dobra forma donijela mu je transfer u Wolverhampton Wanderers, s kojim je u prvoj sezoni ostvario odlazak u Premier ligu. Nakon serije posudbi, godine 2012. potpisao je za Burnley. 

Iako Englez, Vokes je preko djeda ostvario pravo nastupati za Wales, što je i učinio, prvo na juniorskim razinama, a od 2008. godine i za seniorsku reprezentaciju. Nastupao je i na Euru 2016. godine.
Center for Security Policy

**Centar za sigurnosnu politiku** (, akr. **CSP**) je američki trust mozgova za nacionalnu sigurnost kojeg od 1988. predvodi neokonzervativni politički komentator i anti-islamski aktivist Frank Gaffney. Organizacija je postala notorna po teorijama zavjere o "nevidljivom džihadu" i globalnoj "muslimanskoj uroti islamiziranja Sjedinjenih Država", na temelju čega je kritizirana od strane stručnjaka, organizacija protiv ksenofobije, te komentatora širom političkog spektra. Eksperti ističu da se većina takvih teorija bazira na člancima sa Spencerovog bloga *[[Jihad Watch]]* odnosno na dezinformacijama radikalnog cionista Davida Yerushalmija. U Breivikovom manifestu, sadržaj Centra za sigurnosnu politiku citira se ukupno sedam puta. Najvećim sponzorom Gaffneyja smatra se zaklada Bradley koja CSP i DHFC financira s milijunima USD, dok među relativno manje spada zaklada Fairbrook s donacijom od 67.000 USD godišnje.

## Povezano
* Middle East Forum, srodna organizacija predvođena Danielom Pipesom (sponzor također Bradley)
* David Horowitz Freedom Center, srodna organizacija predvođena Davidom Horowitzom (sponzor također Bradley)

## Izvori

## Vanjske veze
*  Službene stranice CSP-a
Frank Gaffney

**Frank J. Gaffney Jr.** (Pittsburgh, 5. 4. 1953. – ), američki političar, autor, kolumnist i teoretičar zavjera, poznat po služenju u Reaganovoj administraciji i vodstvu Centra za sigurnosnu politiku (CSP). Studirao je na Univerzitetu Georgetown i Johns Hopkins, a političku karijeru započeo je 1970-ih radeći kao pomoćnik demokratskog senatora Henryja M. Jacksona odnosno pod mentorstvom Richarda Perlea. Od augusta 1983. do novembra 1987. godine, za vrijeme Reaganovog predsjedništva, bio je na položaju zamjenika ministra obrane za nuklearne snage i politiku kontrole oružja. Godine 1988. u Washingtonu osniva pro-izraelsku organizaciju CSP koja je postala notorna po difamiranju raznih pojedinaca, medija i organizacija. Njegove teorije zavjere uključuju navodnu odgovornost Sadama Huseina za bombaške napade na WTC (1993) i u Oklahoma Cityju (1995), da su Grover Norquist i Huma Abedin tajni agenti Muslimanskog bratstva, da logo Agencije za raketnu obranu (MDA) sadrži skriveno značenje tj. pokoravanje islamu, da Barack Obama nije rođeni Amerikanac, itd. SPLC, vodeća organizacija za suzbijanje diskriminacije u Sjedinjenim Državama, Gaffneyja opisuje kao jednog od najgorih islamofoba u državi. Od 1990-ih nije se aktivnije angažirao u politici, no donirao je financijska sredstva republikanskim kandidatima kao što su Allen West, Chris Myers i Jon Kyl. Devon Cross, jedna od Gaffneyjeve dvije sestre, također je angažirana u neokonzervativnom odnosno proizraelskom aktivizmu – članica je grupe *Secure America Now* koja po Americi reklamira Benjamina Netanjahua. Godine 2003. Frank Gaffney dobio je nagradu "Louis Brandeis" od Američke cionističke organizacije.

## Opus
* *War Footing* (Naval Institute Press, 2005) 
* *Shariah: The Threat to America* (Center for Security Policy, 2010) 

## Vanjske veze
*  Frank Gaffney, Center for Security Policy
*  Frank Gaffney Jr., SPLC
Jon Kyl

**Jon Llewellyn Kyl** (Oakland, 25. 4. 1942. – ), američki političar, autor i pravnik. Studirao je pravo na Univerzitetu u Arizoni i Pravnom koledžu Rogers, nakon čega je radio kao advokat i lobist u Phoenixu. Političku karijeru započeo je u Republikanskoj stranci i od 1987. do 1995. godine bio je član Predstavničkog doma za arizonski 4. distrikt, a od 1995. do 2013. obnašao je dužnost senatora Arizone. U braku je s Caryll Collins i zajedno imaju dvoje djece, Kristine i Johna.

## Vanjske veze

*  Jon Llewellyn Kyl, *Biographical Directory of the United States Congress*
Malcolm Pearson

**Malcolm Everard MacLaren Pearson** (Devizes, 20. 7. 1942. – ), britanski političar i biznismen. Rođen je kao sin Johna M. Pearsona i Rosabel C. Moysey, školovao se na Koledžu Eton, te ostvario uspješnu karijeru u međunarodnom osiguranju. Godine 1990. dobio je titulu barona Rannocha i postao je doživotnim zastupnikom Doma lordova. Do 2007. bio je član Konzervativne stranke, nakon čega prelazi u Stranku nezavisnosti (UKIP) i od novembra 2009. do 2010. obnaša dužnost njenog predsjednika. Pearson se tokom Hlanog rata istaknuo kao žestoki antikomunist, a kasnije i kao evroskeptik odnosno zagovornik anti-islamske i anti-imigrantske politike. U braku je s Caroline St Vincent Rose i zajedno imaju troje djece.

## Vanjske veze
*  Lord Pearson of Rannoch, UK Parliament
Cory Bernardi

**Cory Bernardi** (Adelaide, 6. 11. 1969. – ), australijski političar, veslač i autor. Rođen je u porodici italijanskih imigranata i pohađao je Koledž princa Alfreda. U mladosti se bavio veslanjem i 1989. sudjelovao je na Svjetskom prvenstvu održanom u Bledu (SFRJ, danas Slovenija). Kao zastupnik Liberalne stranke od maja 2006. obnaša dužnost senatora za Južnu Australiju. Godine 2013. objavio je knjigu *The Conservative Revolution*. U braku je sa Sinéad Bernardi i zajedno imaju dvoje djece.

## Izvori

## Vanjske veze

*  Službene stranice Coryja Bernardija 
*  Senator Cory Bernardi, Parliament of Australia
David Horowitz Freedom Center

**Slobodarski centar David Horowitz** (, akr. **DHFC**) je američka zaklada koju predvodi konzervativni aktivist David Horowitz. Organizacija je utemeljena 1988. od strane Horowitza i njegovog dugogodišnjeg suradnika Petera Colliera, uz financijsku pomoć moćnih desničarsko-konzervativnih zaklada kao što su John M. Olin, Scaife i Bradley. Do 2006. nosila je naziv Centar za proučavanje popularne kulture (, akr. **CSPC**). DHFC se reklamira kao "organizacija posvećena obrani slobodnih društava", međutim, eksperti i anti-rasističke organizacije poput SPLC-a navode da se radi o jednom od financijski najjačih i najutjecajnijih islamofobnih propagandnih projekata u svijetu.

## Projekti
* *[[FrontPage Magazine]]*, konzervativni časopis
* *[[TruthRevolt]]*, anti-ljevičarski web-sajt Marka Tapsona
* *[[Discover the Networks]]*, baza podataka navodnih lijevih agendi
* *[[Students for Academic Freedom]]*, studentski konzervativni web-sajt
* *[[Jihad Watch]]* (raniji naziv *Dhimmi Watch*), blog Roberta Spencera (islamofobija, teorije zavjere)
* *Wednesday Morning Club*, video prezentacije (gosti: Newt Gingrich, Victor Davis Hanson, Wafa Sultan, George W. Bush, Dick Cheney, Tom DeLay, Christopher Hitchens, Bill Kristol, George Will, itd.)

## Povezano
* Middle East Forum, srodna organizacija predvođena Danielom Pipesom (sponzor također Bradley)
* Center for Security Policy, srodna organizacija predvođena Frankom Gaffneyjem (sponzor također Bradley)

## Izvori

## Vanjske veze
*  Službene stranice DHFC-a
Elie Wiesel

**Elie (Eliezer) Wiesel** (Sighetu Marmaţiei, Rumunjska, 30. rujna 1928. — Boston, Massachusetts, 2. srpnja 2016.) bio je židovski književnik i politički aktivist francuskog i engleskoga izraza.

## Biografija
### Mladost i obrazovanje
Wiesel je rođen u hasidskoj obitelji, s kojom je nakon njemačke okupacije, godine 1944. bio deportiran u logor Auschwitz. Tamo su mu ubijene majka i mlađa sestra, dok je on preživio zajedno s ocem i dvjema starijim sestrama. Otac mu je umro 1945. godine u Buchenwaldu, a on je sa sestrama dočekao oslobođenje te je bio poslan u francusko dječje sirotište.

Studirao filozofiju, sociologiju i književnost na Sorbonnei od 1948. do 1951. godine i usporedno je proučavao *[[Talmud]]*. Od 1956. godine je živio u New Yorku a 1963. postao američki državljanin.

### Književno i aktivističko djelovanje
Kao mlad novinar bio je pod utjecajem francuskih egzistencijalista Alberta Camusa, Andréa Malrauxa i Jean-Paula Sartrea), te osobito francuskoga katoličkoga pisca Françoisa Mauriaca, koji ga je poticao da piše o svojem životu u logorima. Rezultat je njegova poluautobiografska knjiga o holokaustu, jedina koju je napisao na jidišu, *A svijet je šutio* (*Un di velt hot geshvign*, 1956.), koja je status klasika o holokaustu stekla u skraćenoj francuskoj inačici *Noć* (*La Nuit*, 1958.).

U svim djelima na svojevrstan se način bavi svojim iskustvom kao problemom holokausta, genocida i ljudskoga stradanja uopće. Drži predavanja o holokaustu te sudjeluje u antiratnim kampanjama i prosvjedima protiv progona manjina. Godine 1986. dodijeljena mu je Nobelova nagrada za mir.

Wiesel je sa suprugom Marion iste godine ustanovio Zakladu Elie Wiesel za humanost (The Elie Wiesel Foundation for Humanity).

## Djela
Wiesel je objavio više desetaka romana, eseja i memoarske proze. Najznačajnija djela su:

* *A svijet je šutio* (*Un di velt hot geshvign*, 1956.) / *Noć* (*La Nuit*, 1958.) 
* *Nesretni slučaj* (*Le Jour*, 1961.)   
* *Prosjak iz Jeruzalema* (*Le Mendiant de Jérusalem*, 1968.)
* *Oporuka ubijenoga židovskog pjesnika* (*Le Testament d’un poète juif assassiné*, 1980.)
* *Zaboravljen* (*L’Oublié*, 1989.)
* *Slučaj Sonderberg* (*Le cas Sonderberg*, 2008.)

## Izvori
;Bilješke i literatura

* Wiesel, Elie, Hrvatska enciklopedija, www.enciklopedija.hr, pristupljeno 20. lipnja 2016.

## Vanjske veze
;Ostali projekti

;Mrežna mjesta
* Elie Wiesel, ''Noć'' , ulomak hrvatskog prijevoda Mate Marasa
* Elie Wiesel, ''Protiv ravnodušnosti''  (preveo Mario Kopić), Odjek, revija za umjetnost, nauku i društvena pitanja, jesen/zima 2011., www.odjek.ba
* The Elie Wiesel Foundation for Humanity, mrežno mjesto Wieselove zaklade za humanost 
* Elie Wiesel, na stranicama Nobelove zaklade
Leonardo Bonucci

**Leonardo Bonucci** (Viterbo, 1. svibnja 1987.), bivši talijanski nogometaš i reprezentativac koji je igrao kao stoper. 

Nakon što je 2005. godine započeo karijeru u Interu, Bonucci je nekoliko sezona proveo na posudbi u Trevisu i Pisi, prije nego je 2009. potpisao za Bari. Njegova obrambena suradnja s Andreom Ranocchijom i izvrsne partije donijele su mu transfer u Juventus, gdje je, zajedno s Giorgijom Chiellinijem i Andreom Barzaglijem, postao ključni igrač u obrani. U periodu od 2012. do 2016. godine osvojio je pet uzastopnih naslova prvaka Italije. Godine 2017. potpisao je za Milan, u potezu koji je došao kao veliko iznenađenje za nogometni svijet, a koji je bio posljedica lošeg odnosa s trenerom. Umirovio se 2024. godine.

Bonucci je 2010. godine debitirao za Italiju, a sudjelovao je na Svjetskim prvenstvima 2010. i 2014. te na Europskim prvenstvima 2012. (na kojemu osvaja srebro) i 2016. godine, a osvojio je i broncu na Kupu konfederacija 2013. godine.
Asa Butterfield

**Ejsa Baterfild** (; 1. april 1997) britanski je glumac poznat po ulogama Bruna u ratnoj drami *[[Dečak u prugastoj pidžami (film)|Dečak u prugastoj pidžami]]* (2008), Iga Kabrea u avanturističkom filmu *[[Igo (film)|Igo]]* (2011) i Endera Vigina u naučnofantastičnom filmu *[[Enderova igra (film)|Enderova igra]]* (2013). Izvedbe u ovim projektima donele su mu nominacije za nekoliko nagrada za naperspektivnijeg mladog glumca. Godine 2014. tumačio je glavnu ulogu u drami *[[X+Y]]* i bio nominovana za Britansku nezavisnu filmsku nagradu za najboljeg glumca u glavnoj ulozi.

## Filmografija

## Izvori

## Vanjske veze
*
*
*
Ortodoksni judaizam

**Ortodoksni judaizam** je zajednički naziv za više pokreta unutar judaizma, u kome su vjernici, sa istorijske tačke gledišta, sljedbenici jevrejskog vjerskog pogleda. Njegovo formiranje je završeno u kasnom srednjem vijeku i početkom novog vijeka. Središnji dio religijskog koncepta ortodoksnog judaizma je Halaha u obliku, u kome je zapisana u Usmenom zakonu (u Mišni i Hemari, to jest u Tori) i sačinjava Šulhan aruh.
Kulturni relativizam

**Kulturni relativizam** je načelo po kojem nema univerzalne istine, već se ona razlikuje od osobe do osobe, ovisno o načinu tumačenja iskustva s obzirom na poreklo, vrednosti i socijalne norme. Ti faktori utiču na percepciju i procenu, tako da nema jedinstvene lestvice vrednosti za sva društva. Sa stajališta kulturnog relativizma svi su pogledi na svet jednako ispravni i istina je relativna, zavisno o poreklu pojedinca, njegovom kulturnom identitetu i okolini. Sve važne dimenzije ljudskog iskustva, uključujući moralnost i etiku, više su lokalne i promenljive, nego univerzalne.

## Povezano
* Relativizam
* Etnocentrizam
* Ksenocentrizam

## Literatura
* Ankerl, Guy. 2000. *Global Communication without Universal Civilization*. vol. I: Coexisting Contemporary Civilizations: Arabo-Muslim, Bharati, Chinese, and Western. Geneva: INU PRESS, 
* Barzilai, Gad. 2003. *Communities and Law: Politics and Cultures of Legal Identities*. Ann Arbor: University of Michigan Press.
* Herskovitz, Melville J., 1958, "Some Further Comments on Cultural Relativism" u: *American Anthropologist* 60(2) 266-273
* Herskovitz, Melville J., 1956, *Man and His Works*
* Murphy, Robert F., 1972, *Robert Lowie*
* Nissim-Sabat, Charles 1987, "On Clifford Geertz and His 'Anti Anti-Relativism'" in *American Anthropologist* 89(4): 935-939
* Rachels, James, 2007, *The Elements of Moral Philosophy*, McGraw-Hill, 
* Sandall, Roger, 2001, *The Culture Cult: Designer Tribalism and Other Essays* 
* Wong, David, 2006, *Natural Moralities, A Defense of Pluralistic Relativism*, Oxford UP, 

## Vanjske veze
* ''Kulturni relativizam'', Hrvatska enciklopedija (LZMK)
CSI: Cyber

***CSI: Cyber*** je američka kriminalistička TV-serija koja se originalno prikazivala na programu mreže CBS od 2015. do 2016. godine. Predstavlja spin-off popularne TV-serije **', odnosno četvrtu i posljednju TV-seriju iz [[CSI (franšiza)|franšize ''CSI'']]. Zbog relativno slabe gledanosti je njeno dalje snimanje otkazano u maju 2016. godine.

== Radnja ==
Serija prati elitni tim specijalnih agenata FBI-ja zaduženih za istragu sajber zločina u Sjevernoj Americi. Sa sedištem u Vašingtonu, tim je pod vođstvom zamjenika direktora [[Ejveri Rajan]], uvaženog doktora nauka. Rajanova je u psihološkom ponašanju okrenuta "smanjivanju sajber zločina" koji je ustanovio FBI-jev plan u kojem se kriminalci mogu uhvatiti i raditi za nju umjesto služenja kazne zatvora.

Rajanova radi sa [[Di Bi Rasel|Di Bijem Raselom]], Šerlok Holms sa Leve obale i karijerom istražitelja mesta zločina koji se pridružio ekipi nakon što je bio direktor kriminalističke laboratorije u Las Vegasu. Zajedno, Rasel i Rajanova u glavom rade sa timomo u kome su i [[Sajmon Sifter]], [[Elajdža Mundo]], [[Danijel Krumic]] (sa nadimkom "Krumija"), [[Rejven Ramirez]] i [[Brodi Nelson]], koji rade da riješe ubistva povezana sa internetom, sajber krađe, hakovanje, seksualne delikte, ucene i bilo koji zločin koji se smatra pod nadležnošću FBI-ja i koji ima veze sa internetom.

Protagonisti serije su pripadnici fiktivnog odjela [[FBI|FBI-ja]] na čelu sa zamjenicom direktora [[Ejveri Rajan]] (čiji lik tumači [[Patricia Arquette]]), koja je oko sebe okupila tim bivših [[haker]]a i računalnih kriminalaca koji joj svojim talentima pomažu u istragama raznih oblika računalnog kriminala.

== Likovi ==



=== Likovi ===
**Ejveri Rajan** (od 1. do 2. sezone; tumačila je ''[[Patricia Arquette]]'') je glavni specijalni agent FBI-ja, a kasnije zamenik direktora FBI-ja.

**Elajdža Mundo** (od 1. do 2. sezone; tumačio ga ''[[James Van Der Beek]]'') je glavni specijalni agent.

**Sajmon Sifter** (u 1. sezoni; tumačio ga ''[[Peter MacNicol]]'') je zamenik direktora FBI-ja.

**Brodi Nelson** (od 1. do 2. sezone; tumačio ga ''Shad Moss'') je FBI analizista.

**Danijel Krumic** (od 1. do 2. sezone; tumačio ga ''Charley Koontz'') je FBI agent.

**Rajven Ramirez** (od 1. do 2. sezone; tumačila je ''Hayley Kiyoko'') je FBI analizista.

**Diebenkorn Rasel*' (u 2. sezoni; tumačio ga *Ted Danson'') je direktor sledeće generacije sajber forenzičara.

## Epizode

## Rejting

## Vanjske veze
* 
*
Huma Abedin

**Huma Mahmood Abedin** (; rođena 28. jula 1976) je američka demokratska aktivistica i politička operativka, poznata kao jedna od najbližih suradnica senatorice i predsjedničke kandidatkinje Hillary Clinton. 

Rođena je u porodici muslimanskih doseljenika, od oca iz Indije i majke iz Pakistana. Najveći dio djetinjstva je provela u Saudijskoj Arabiji, prije nego što se sa vratila u SAD kako bi pohađala George Washington University. Karijeru je započela 1996. kao pripravnica u Bijeloj kući, zadužena za ispomoć Hillary Clinton kao tadašnjoj Prvoj dami. Potom je služila kao njena pomoćnica, te tokom uspješne kampanje za izbor u Senat 2000. godine, te neuspješnoj kampanji za demokratskog predsjedničkog kandidata 2008. godine. Nakon što je Clinton postala državni sekretar, Abedin je bila zamjenik načelnika State Departmenta, a od 2013. radi u Clintonovoj fondaciji.

Godine 2010. se na ceremoniji koju je vodio bivši predsjednik Bill Clinton udala za demokratskog kongresnika Anthonyja Weinera kome je godinu dana kasnije rodila sina. Za vrijeme trudnoće je izbio skandal kada se ispostavilo da je Weiner preko Twittera drugim ženama slao neprimjerene poruke seksualnog sadržaja. Abedin je odlučila ostati zajedno sa svojim mužem čak i kada je on zbog skandala bio prisiljen podnijeti ostavku, a 2013. godine mu je pomagala u neuspjeloj kampanji za njujorškog gradonačelnika.

Abedin se smatra jednom od najutjecajnijih ličnosti muslimanske vjere u današnjem američkom političkom establishmentu, ali je također predmet brojnih teorija zavjera i nedokazanih optužbi za porodične veze sa Muslimanskim bratstvom koje obično dolaze iz desničarskih krugova.

## Izvori

## Vanjske veze

* Collected news and coverage at *[[The Washington Post]]*
* Hillary's shadow by Politico
Anthony Weiner

**Anthony David Weiner** (4. septembar 1964 - ) je američki demokratski političar koji je od 1999. do 2011. zastupao 9. izborni okrug države New York u Kongresu, a koje je mjesto napustio nakon seks-skandala.

Weiner je političku karijeru započeo kao pripravnik uticajnog kongresnika Chucka Schumera koji će postati njegov mentor. Godine 1992. je izabran za gradskog vijećnika u rodnom New Yorku, a 1998. je, nakon što se Schumer uspješno izborio za mjesto senatora glatko preuzeo njegov dotadašnji izborni okrug. Weiner je sa vremenom postao jedan od najperspektivnijih kongresnika, usprkos toga što 2005. nije uspio izboriti demokratsku nominaciju za njjujorškog gradonačelnika. Godine 2010. se oženio za Humu Abedin, uticajnu pomoćnicu Hillary Clinton sa kojom ima sina.

Za vrijeme suprugine trudnoće 2011. se otkrilo kako je preko Twittera slao neprimjerene poruke i fotografije drugim ženama. Skandal, koji je postao utoliko većim zbog Weinerove reputacije feminista i borca protiv zlostavljanja žena, ga je primorao da podnese ostavku. Godine 2013. je njegov drugi pokušaj osvajanja demokratske nominacije za njujorškog gradonačelnika propao nakon otkrića novih neprimjerenih poruka poslanih drugim ženama.

## Vanjske veze

* 
* Anthony Weiner, U.S. Representative at biography.com 
* Live from New York, It's Anthony Weiner. Daphna Berman, *[[Moment (magazin)|Moment Magazine]]*, May/June 2011
* Video of Weiner's June 6, 2011 Press conference (CBS News), with transcript (*[[New York Post]]*), June 6, 2011
* Anthony Weiner on YouTube
Project for the New American Century

**Projekt za novi američki vijek** () je američki trust mozgova sa sjedištem u Washingtonu koji je djelovao od 1997. i 2006. i koji se tradicionalno smatra prvom i najuticajnijom organizacijom neokonskog pokreta.

Osnovali su je historičar Robert Kagan i politički komentator William Kristol te oko sebe okupili 25 istaknutih javnih ličnosti, uglavnom bivših visokih funkcionara administracija predsjednika Reagana i Georgea Busha. Svrha organizacija je bila promovirati stavove izložene godinu dana ranije u Kaganovom i Kristolovom članku objavljenom u časopisu *[[Foreign Policy (magazin)|Foreign Policy]]* kojim su se zalagali za agresivniju vanjsku politiku, odnosno daleko veći angažman u posthladnoratovskom svijetu, uključujući jačanje i korištenje američkih oružanih snaga u svrhu promoviranja američkih interesa i širenja liberalne demokracije. Javnosti je PANC postao poznat 1998. godine kada je upućen poziv tadašnjem predsjedniku Clintonu da se američkom oružanom silom sruši režim tadašnjeg iračkog predsjednika Sadama Huseina. Taj je stav, pak, postao službena američka politika nakon dolaska na vlast Georgea W. Busha u čijoj su administraciji istaknutu ulogu imali članovi PANC, prije svih ministar obrane Donald Rumsfeld. Tradicionalno se smatra da je PANC značajno uticao na Bushovu doktrinu preventivnog rata kojom se pravdala invazija Iraka 2003. godine. Neuspjeh američkih snaga da pacificiraju Irak i sve izrazitija nepopularnost rata u svjetskoj i sve većem dijelu američke javnosti je doveo do postepenog gašenja PANC 2006. godine. Njenom nasljednicom se, pak, smatra Incijativa za vanjsku politiku, novi trust mozgova koga su 2009. osnovali Kagan i Kristol u nastojanju da utiču na vanjsku politiku predsjednika Obame.

## Povezano
*Pax americana

## Vanjske veze
*Project for the New American Century, archived copy from October 22, 2013
*Project for the New American Century, archived copy from June 9, 2013 (with working links)
*Project For The Old American Century – critical website
*Toward a Neo-Reaganite Foreign Policy
Valerij Panjuškin

**Valerij Valerjevič Panjuškin** (; 26. jun 1969 - ) je ruski novinar i pisac, poznat kao jedan od najistaknutijih kritičara vlade predsjednika Vladimira Putina. Njegovo najpoznatije djelo je *[[12 nesuglasnih]]*, knjiga posvećena 12 najiskaktunijih sudionika opozicijskog Marša nesuglasnih.

## Vanjske veze
* Валерий Панюшкин — специальный корреспондент ИД «КоммерсантЪ» 
* Интервью с Валерием Панюшкиным на радио «Факультет»
* 12 несогласных Валерия Панюшкина: интервью на радио «Свобода» 
*  — блог в «Живом журнале», который ведёт Валерий Панюшкин
Joshua Kimmich

**Joshua Walter Kimmich** (Rottweil, 8. veljače 1995.) je njemački nogometaš i reprezentativac koji igra kao vezni igrač za Bayern München. Nakon dvije profesionalne sezone u RB Leipzigu, Kimmich je 2015. godine potpisao za Bayern. 

Od 2016. godine je njemački reprezentativac, a sudjelovao je i na Euru 2016. godine u Francuskoj.
Jonas Hector

**Jonas Hector** (Saarbrücken, 27. svibnja 1990.), bivši njemački nogometaš i reprezentativac je igrao kao lijevi bek, a prije umirvovljenja igrao je za 1. FC Köln. Nakon jedne sezone u SV Auersmacheru i tri sezone u drugoj momčadi Kölna, Hector je 2013. godine prešao u prvu momčad Köln i danas je standardni prvotimac. 

Za reprezentaciju je debitirao 2014. godine, a sudjelovao je i na Euru 2016. godine u Francuskoj.
Velika nagrada Austrije

**Velika nagrada Austrije** utrka je Formule 1.
## Pobjednici
### Po godinama

### Velika nagrada Štajerske
**Velika nagrada Štajerske** je u sezonama 2020. i 2021. bila dodatna ili dvostruka utrka na stazi u Spielbergu zbog nemogučnosti organiziranja utrka na drugim mjestima zbog pandemije koronavirusa.

## Višestruki pobjednici

### Vozači

### Konstruktori
Odbor za ljudska prava Ujedinjenih naroda

**Odbor za ljudska prava Ujedinjenih naroda** () je UN-ovo tijelo sastavljeno od 18 stručnjaka koji se sastaju triput godišnje (tokom proljeća u New Yorku odnosno na ljeto i jesen u Ženevi) s ciljem da obrade petogodišnja izvješća koja podnesu 168 UN-ovih članica u skladu s Međunarodnim paktom o građanskim i političkim pravima (ICCPR) odnosno Fakultativnim protokolom.

## Članovi

## Povezano
* Komisija za ljudska prava Ujedinjenih naroda
* Savjet za ljudska prava Ujedinjenih naroda

## Vanjske veze
*  Human Rights Committee